Uznesenie Okresného súdu Vranov nad Topľou sp. zn. 6P/88/2024 z 8. 1. 2025
Uznesenie Okresného súdu Vranov nad Topľou z 8. januára 2025, sp. zn. 6P/88/2024, ECLI:SK:OSVT:2025:8824201616.4
Súd: Okresný súd Vranov nad Topľou
Spisová značka: 6P/88/2024
ECLI: ECLI:SK:OSVT:2025:8824201616.4
Dátum vydania: 8. 1. 2025
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/88/2024 8824201616 08. 01. 2025 JUDr. Iveta Mihóková ECLI:SK:OSVT:2025:8824201616.4
Uznesenie Okresný súd Vranov nad Topľou v právnej veci manželky (navrhovateľky): A. B., nar. XX.XX.XXXX, bytom C. XXX, proti manželovi, ktorý návrh nepodal: D. B., nar. XX.XX.XXXX, bytom C. XXX, za účasti maloletých detí: mal. E. B., nar. XX.XX.XXXX a mal. F. B., nar. XX.XX.XXXX, obaja bytom pri rodičoch, zastúpených kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, o rozvod manželstva a úpravu práv a povinností rodičov k maloletým deťom na čas po rozvode, takto rozhodol: Konanie z a s t a v u j e . Žiaden z účastníkov n e m á nárok na náhradu trov konania. odôvodnenie: 1. Manželka (navrhovateľka) sa podaným návrhom domáhala rozvodu manželstva účastníkov konania a úpravy práv a povinností rodičov k mal. deťom na čas po rozvode. 2. Manželka písomným podaním vzala svoj návrh o rozvod manželstva v celom rozsahu späť z dôvodu obnovy spolužitia. 3. Kolízny opatrovník so späťvzatím návrhu a zastavením konania súhlasil. 4. Manžel bol súdom vyzvaný na vyjadrenie v lehote 3 dní, či so späťvzatím návrhu súhlasí s upozornením, že ak v stanovenej lehote neoznámi vážne dôvody nesúhlasu, súd bude mať za to, že so späťvzatím návrhu súhlasí. Manžel sa v uvedenej lehote, ako ani doposiaľ nevyjadril, preto má súd za to, že so späťvzatím návrhu súhlasí. 5. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa § 95 ods. 1 a 2 CMP, ak navrhovateľ vzal návrh späť, súd konanie nezastaví, ak druhý manžel so späťvzatím návrhu nesúhlasí. Súhlas druhého manžela sa nevyžaduje, kým mu návrh na rozvod manželstva nebol doručený.
7. Nakoľko manželka vzala svoj návrh o rozvod manželstva v celom rozsahu späť a manžel a kolízny opatrovník so späťvzatím návrhu súhlasili, súd s poukazom na vyššie uvedené zákonné ustanovenia konanie zastavil. 8. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu. V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

